Diari Oficial de la Generalitat Valenciana


Sumari del DOGV 8075, del 03-07-2017 (2017/4948)

RESOLUCIÓ de 29 de maig de 2017, de la Presidència de la Generalitat, per la qual s'atorga la declaració d'itinerari d'interés turístic local de la Comunitat Valenciana a la Ruta del Hilo Rojo de Ayora.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8075

Data del DOGV
:   03-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4948


Data del document
:   29-05-2017

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * Ayora
    * administració local

RESOLUCIÓ de 29 de maig de 2017, de la Presidència de la Generalitat, per la qual s'atorga la declaració d'itinerari d'interés turístic local de la Comunitat Valenciana a la Ruta del Hilo Rojo de Ayora. [2017/4948]  
Vista la sol·licitud presentada en la Secretaria Autonòmica de l'Agència Valenciana del Turisme per l'Ajuntament d'Ayora, de 23 de desembre de 2016, per la qual s'insta la declaració d'itinerari d'interés turistic local de la Comunitat Valenciana per a la Ruta del Hilo Rojo de Ayora.  
Després de l'estudi de la documentació que hi ha en l'expedient i vist l'informe del cap del Servei d'Assistència i Inspecció Turística de 24 de maig de 2017 i la proposta de la directora general de Turisme, per mitjà de la qual es proposa resoldre favorablement la concessió de la mencionada distinció, de conformitat amb el que disposen els articles 3.1 c), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
  
Primer  
Atorgar el títol honorífic d'itinerari d'interés turístic local de la Comunitat Valenciana a la Ruta del Hilo Rojo de Ayora.  
  
Segon  
Ordenar, amb data de la present resolució, la inscripció d'ofici de la declaració concedida en el Registre especial de festes, itineraris, publicacions i obres audiovisuals d'interés turístic de la Comunitat Valenciana, Secció Primera: Festes d'Interés Turístic en el termes que assenyala l'article 9 del Decret 119/2006, de 28 de juliol.  
  
Tercer  
Ordenar la publicació de la present resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptador des de l'endemà de la publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions publiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptadors des de l'endemà de la publicació d'aquesta, d'acord amb el que estableixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de maig de 2017.- El president de la Generalitat, p. d. (R 12.02.2016; DOGV 17.02.2016), el secretari autonòmic de l'Agència Valenciana del Turisme: Francesc Colomer Sánchez.